**บทที่ 5**

**สรุปผลการสำรวจ**

 การสำรวจและรวบรวมฐานทรัพยากรท้องถิ่น เป็นการศึกษาที่มุ่งค้นหว้าสภาพความเป็นชุมชน วิถีชุมชนสภาพภูมิปัญญาท้องถิ่น และกระบวนการสืบทอดภูมิปัญญาของชาวบ้าน มีวัตถุประสงค์หลักดังนี้ เพื่อศึกษาและรวบรวมฐานทรัพยากรท้องถิ่น และเพื่อจัดทำข้อมูลฐานทรัพยากรท้องถิ่น ชุมชนไผ่ล้อม อำเภอเมืองตาก จังหวัดตาก ผู้ให้ข้อมูลหลัก คือ ผู้ใหญ่บ้าน ผู้นำกลุ่ม ผู้อาวุโส และชาวบ้านทุกคนที่สามารถให้ข้อมูลได้ โดยขอบเขตพื้นที่ศึกษาครั้งนี้เป็นการศึกษาพื้นที่ชุมชนไผ่ล้อม อำเภอเมืองตาก จังหวัดตาก ขอบเขตเนื้อหาทำการศึกษา 3 ด้าน คือ ความเป็นชุมชน วิถีชุมชน และภูมิปัญญาชุมชน เครื่องมือที่ใช้ในการศึกษา คือ แผนการจัดการเรียนรู้บูรณะการของหมู่บ้าน การสัมภาษณ์แบบไม่เป็นทางการ และใช้คำถามในการสัมภาษณ์แบบไม่มีโครงกาสร้างโดยใช้ประเด็นการสัมภาษณ์จากแบบบันทึกการเก็บรวบรวมข้อมูลทรัพยากรท้องถิ่น และการสนทนากลุ่ม วิเคราะห์ข้อมูลโดยการสรุปประเด็นการประชุม แล้วจัดทำข้อมูลฐานทรัพยากรท้องถิ่น ชุมชนไผ่ล้อม อำเภอเมืองตาก จังหวัดตาก ผลการศึกษาสรุปได้ดังนี้

 ผลการรวบรวม และจัดทำข้อมูลฐานทรัพยากรท้องถิ่น ชุมชนไผ่ล้อม อำเภอเมืองตาก จังหวัดตาก จากการดำเนินการรวบรวม และจัดทำข้อมูลฐานทรัพยากรท้องถิ่น เพื่อนำมาประกอบการศึกษาและเป็นข้อมูลในการศึกษาฐานทรัพยากรท้องถิ่นของโรงเรียนตากพิทยาคม จังหวัดตาก ผู้ศึกษาได้ดำเนินการโดยมีสาระสำคัญของข้อมูลฐานทรัพยากรท้องถิ่นดังนี้

 1. คำชี้แจง เป็นการชี้แจงถึงความหมาย ความสำคัญของข้อมูลฐานทรัพยากรท้องถิ่น ส่วนประกอบของข้อมูลฐานทรัพยากรท้องถิ่น

 2. ส่วนนำ ประกอบด้วย ความรู้ความเข้าใจเกี่ยวกับข้อมูลฐานทรัพยากรท้องถิ่น

 3. ข้อมูลฐานทรัพยากรท้องถิ่น ประกอบด้วย

 ตอนที่ 1 ข้อมูลพื้นฐานในท้องถิ่น

 -ชื่อหมู่บ้าน ชุมชน (ที่เป็นทางการ) วัดไผ่ล้อม ชื่อชุมชนที่ชาวบ้านเรียก หนองระกำ

-ที่ตั้ง หมู่ 11 ซอย - ถนน มหาดไทยบำรุง แขวง/ตำบล ระแหง

เขต/อำเภอ เมืองตาก เทศบาล เมืองตาก จังหวัดตาก

 ตอนที่ 2 ข้อมูลการประกอบอาชีพในท้องถิ่น

 อาชีพของประชากรส่วนใหญ่ในชุมชน คือ รับราชการ รับจ้างทั่วไป และค้าขายเป็นส่วนใหญ่

 ตอนที่ 3 ข้อมูลด้านกายภาพในท้องถิ่น

 ชุมชนไผ่ล้อมเป็นชุมชนที่มีเขตติดต่อกับพื้นที่ต่างๆ ดังนี้

1. ทิศเหนือ – ติดต่อกับชุมชนดอนแก้ว

2. ทิศใต้ - ติดต่อกับชุมชนเชียงทอง ชุมชนระแหง

3. ทิศตะวันออก – ติดต่อกับตำบลน้ำรึม

4. ทิศตะวันตก – ติดต่อกับชุมชนเฉลิมพระเกียรติ

 ตอนที่ 4 ข้อมูลประวัติหมู่บ้าน ชุมชน วิถีชุมชน

 ชุมชนวัดไผ่ล้อมได้รับการแต่งตั้งจากเทศบาลเมืองตากเมื่อวันที่ 24 ธันวาคม 2544 เพื่อการพัฒนาในด้านต่างมีประสิทธิภาพมากขึ้นให้คนในชุมชนมีกิจกรรมต่างๆทำร่วมกัน มีความสามัคคี มีความร่วมมือร่วมแรง ร่วมใจกันทำงานให้ชุมชนมีการพัฒนาได้ดีขึ้นโดยมีคณะกรรมการบริหาร 23 คน อาสาสมัครสาธารณสุข 14 คน โดยประธานอาสาสมัครสาธารณสุข ซึ่งมีประสบการณ์การทำงาน 12 ปี เพื่อดำเนินกิจกรรมการดูแลรักษาสุขภาพและดูแลด้านอื่นๆ ให้มีประสิทธิภาพเพิ่มมากขึ้น

 กลุ่ม อสม.เป็นกลุ่มที่มีบทบาทมากที่สุดในชุมชน เพราะจะต้องมีกิจกรรมอยุ่ตลอดเวลา กิจกรรมที่จะต้องทำคือ 14 องค์ประกอบ สำรวจ จปฐ. 25 ข้อ คัดกรอง เบาหวาน ความดันโลหิต มะเร็งเต้านม มะเร็งปากมดลูก ต่อมลูกหมากโตโนชายอายุ 50 ปี ขึ้นไป และต้องสำรวจดูแลไข้หวัดนก โดยการติดตามการเพิ่มและลดลงของสัตว์ปีกในชุมชนอยู่ตลอดเวลา

 ตอนที่ 5 ข้อมูลการใช้ประโยชน์ของพืชในท้องถิ่น

 พืชที่เป็นไม้ผล ผักพื้นเมือง พืชสมุนไพร พืชใช้เนื้อไม้ พืชเศรษฐกิจ ปาล์ม ไผ่ หญ้า ฯลฯ

 ตอนที่ 6 ข้อมูลการใช้ประโยชน์ของสัตว์ในท้องถิ่น

 ตอนที่ 7 ข้อมูลการใช้ประโยชน์ของชีวภาพอื่นๆ ในท้องถิ่น

 ข้อมูลชีวภาพอื่นๆ : เช่น เห็ด รา สาหร่าย ไลเคน ฯลฯ

 ตอนที่ 8 ข้อมูลภูมิปัญญาในท้องถิ่น

 เป็นภูมิปัญญาในการดำเนินชีวิตประจำวันของท้องถิ่นทั้งด้าน การพัฒนาอาชีพ ส่งเสริมภูมิปัญญา

 ตอนที่ 9 ข้อมูลแหล่งทรัพยากรและโบราณคดี

 วัดไผ่ล้อม สร้างขึ้นเป็นวัดนับตั้งแต่ประมาณ พ.ศ. ๒๔๐๐ มีนามอีกนามหนึ่งว่า “วัดเวฬุวัน” แต่เดิมมีป่าไผ่ล้อรอบจึงเรียกอย่างนั้น

 **ผลการพิจารณาของคณะกรรมการ งาน อพ.สธ. โรงเรียนตากพิทยาคม**

 การจัดประชุมคณะกรรมการงาน อพ.สธ. โรงเรียนตากพิทยาคม ชุมชนไผ่ล้อม อำเภอเมืองตาก จังหวัดตาก ได้นำเสนอข้อมูลฐานทรัพยากรท้องถิ่น ชุมชนไผ่ล้อม อำเภอเมืองตาก จังหวัดตาก ในวาระเสนอเพื่อพิจารณาดังนี้

 ที่ประชุมได้พิจารณาอนุมัติให้ใช้ข้อมูลฐานทรัพยากรท้องถิ่นชุมชนไผ่ล้อม อำเภอเมืองตาก จังหวัดตาก เพราะเห็นว่าจะเป็นประโยชน์ต่อชุมชนและองค์กรอื่นๆ ในการค้นหาข้อมูล โดยให้ความเห็นเพิ่มเติมว่าหมู่บ้านควรจัดระบบข้อมูลทรัพยากรท้องถิ่นให้ครอบคุลม ตามความจำเป็นที่ใช้ในการจัดการข้อมูล หากจัดกุกลุ่มข้อมูลดีแล้วย่อมเป็นเครื่องมือในการบอกสภาพในอดีตและปัจจุบัน ตลอดจนสามารถอธิบายแนวโน้มในอนาคตเพื่อใช้ในการแก้ปัญหาและวางแผนการจัดการที่มีประสิทธิภาพได้

 **อภิปรายผลและข้อเสนอแนะ**

 จากการดำเนินการรวบรวมข้อมูลฐานทรัพยากรท้องถิ่นชุมชนไผ่ล้อม อำเภอเมืองตาก จังหวัดตาก มีข้อสังเกตดังนี้

 1. ในการดำเนินการจัดเก็บข้อมูลควรให้บุคลากรทุกฝ่ายใน โรงเรียนตากพิทยาคม มีส่วนร่วมในการดำเนินการเพื่อให้ได้มาซึ่งข้อมูลที่ครอบคลุมและสมบูรณ์ ตลอดจนมีประสิทธิภาพตรงตามความต้องการของ โรงเรียนตากพิทยาคม

 2. การจัดเก็บข้อมูลควรทำการจัดเก็บทุกระยะอย่างต่อเนื่อง ควรมีการปรับปรุงให้ทันสมัยและเป็นปัจจุบันตลอดเวลา เพื่อการนำมาใช้ได้อย่างถูกต้องและมีประสิทธิภาพ

 3. การนำข้อมูลฐานทรัพยากรท้องถิ่นไปใช้ ผู้ปฏิบัติควรอ่านทำความเข้าใจเสียก่อน